OpenLLM-France/wikimedia huggingface dataset:
# Langoëlan

Langoëlan (en bretó Lanwelan) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 396 habitants.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 316 | 1 286 | - | 1 269 | 1 313 | 1 324 | 1 347 | 1 484 | 1 391 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 322 | 1 242 | 1 321 | 1 212 | 1 242 | 1 281 | 1 332 | 1 295 | 1 364 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 354 | 1 384 | 1 276 | 1 238 | 1 227 | 1 242 | 1 178 | 1 090 | 945 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 907 | 812 | 659 | 575 | 429 | 369 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-1989 | Edouard Gallo | Divers droite |
| 1989-1995 | Joseph Brulé | PS |
| 1995-2001 | Edouard Gallo | Divers droite |
| 2001-2008 | Guy Sinel | UMP |
| 2008- | Florence Le Beller | PCF |

## Referències

* ↑ http://cassini.ehess.fr/ Població abans del cens de 1962
* ↑ Langoëlan al web de l'Insee
# Esther de Cáceres

María Esther de Cáceres (Montevideo, 4 de setembre de 1903 - Espanya, 3 de febrer de 1971) va ser una poeta, professora i metgessa uruguaiana. Propera al filòsof catòlic Jacques Maritain i al pintor uruguaianocatalà Joaquim Torres-Garcia, va ser membre de l'Acadèmia Nacional de Lletres del seu país, així com ambaixadora de l'Uruguai a Washington DC durant els anys 1960.

## Biografia

Va estudiar a la Universidad de Mujeres (Universitat de les Dones) i a la Facultat de Medicina, i obtingué el doctorat l'any 1929. Poc de temps després es va casar amb el psiquiatre Alfredo Cáceres. Paral·lelament, va ser ajudanta del professor de lletres Osvaldo Crispo Acosta en un dels seus cursos sobre Així parlà Zaratustra, de Nietzsche.
Catòlica, Cáceres va canviar la seva ideologia vers l'anarquisme a edat primerenca, participant igualment en les reunions del Partit Socialista (PSU), abans de trobar a París el filòsof catòlic Jacques Maritain, que la va influenciar considerablement. Va ser l'única que va rebre l'autorització per part de Maritain per traduir la seva obra al castellà amb el títol El campesino de la guerra. També es va interessar molt en la psicoanàlisi i la Bauhaus (el matrimoni Cáceres demana la construcció de la seva casa el 1938 seguint aquest model per l'arquitecte modernista Alfred Jones Brown).
Admiradora incondicional del pintor Joaquim Torres-Garcia, va difondre les seves idees sobre estètica, i a partir de 1944, amb la polèmica sobre les seves muralles, va escriure un article en la seva defensa.
El 1961 va ser acceptada en l'Acadèmia Nacional de Lletres de l'Uruguai, i fou la primera dona a accedir al càrrec. Aquest mateix any, també, el president uruguaià Faustino Harrison la va nomenar adjunta a l'ambaixada del país a Washington DC. Deu anys més tard, va viatjar a Nova York per organitzar una exposició sobre el pintor Torres-Garcia al Museu Guggenheim.
En un dels seus viatges a Espanya, va ser rebuda pel també escriptor Rafael Dieste. Va morir poc de temps després d'una malaltia.

## Obra

* Las ínsulas extrañas (1929).
* Canción de Esther de Cáceres.
* Libro de la Soledad (1933).
* Los Cielos (1935).
* Cruz y éxtasis de la pasión (1936).
* El alma y el ángel (1937).
* Espejo sin muerte (1941).
* Concierto de amor y otros poemas (1944).
* Paso de la noche.
* Los cantos del destierro.
* Tiempo y abismo (1965, Premi nacional de literatura).
* Antología poética, ed. Correo Literario, Buenos Aires, 1945.

## Referències

* ↑ Jandra Pagani Caiero, María Esther de Cáceres, Voces del Faro, 20 de febrer de 2010
* ↑ Hyalmar Blixen, "Esther de Cáceres, una presencia imborrable", Lea, Montevideo, 12 de març de 1989
# Erythromma

Erythromma és un gènere d'odonats zigòpters de la família Coenagrionidae. Conté les espècies següents:
* Erythromma humerale (Selys, 1887)
* Erythromma lindenii (Selys, 1840) - Ullbau (present als Països Catalans)
* Erythromma najas (Hansemann, 1823)
* Erythromma viridulum (Charpentier, 1840) - Ullviu petit (present als Països Catalans).

## Galeria

* Erythromma lindenii
* Erythromma viridulum
* Erythromma najas

## Referències

* 1 2 «Oxygastra, grup d'estudi dels odonats de Catalunya - Espècies». [Consulta: 20 novembre 2021].

## Enllaços externs

* Oxygastra, grup d'estudi dels odonats de Catalunya. Arxivat 2016-01-17 a Wayback Machine.
# Estat de Mèxic

* No s'ha de confondre amb Mèxic nom comú de la república federal dels Estats Units Mexicans.
L'estat de Mèxic és un dels 31 estats que conformen la federació mexicana. L'estat de Mèxic es localitza al centre del país, envoltant al Districte Federal. (La ciutat de Mèxic no pertany a l'estat de Mèxic). Limita al Nord amb l'estat d'Hidalgo, a l'est amb l'estat de Puebla i l'estat de Tlaxcala, al sud amb l'estat de Morelos i l'estat de Guerrero i a l'oest amb Michoacán.
És l'estat més poblat de Mèxic, amb 14 milions d'habitants, encara que la majoria viuen en les zones que envolten la ciutat de Mèxic, i que pertanyen a l'àrea metropolitana de la ciutat de Mèxic, com ara Nezahualcóyotl i Ecatepec de Morelos. La capital de l'estat és Toluca, localitzada a 80 km a l'oest de la ciutat de Mèxic.

## Història

El sòl de l'estat ha estat habitat 35,000 anys aC per homes primitius que van creuar l'estret de Bering procedents d'Àsia, el baró de Tepexpan és una evidència dels primeris homes. Aquests homes i dones eren nòmades, caçaven animals grans com mamuts i recollien fruits per evidències arqueològiques trobades en aquest lloc. Una de les troballes més importants de l'art primitiu a Amèrica va ser trobat en aquest municipi, va prendre el nom de l'Os sacre de Tequixquiac, el qual no té cap utilitat i que només reflecteix el sentiment ideològic de l'artista que va tallar la peça d'os d'un camèlid fa 22,000 anys aC.

## Vegeu també

* Amecameca
* Acambay
* Pilcaya
* Torcuato Trujillo

## Referències

* ↑ En català es podria pronunciar amb so de xeix la x http://www.onomastica.cat/sites/onomastica.cat/files/114_07_Moll.pdf Arxivat 2015-12-08 a Wayback Machine.
* ↑ «Rescat del passat (castellà)». Arxivat de l'original el 2006-11-29. [Consulta: 16 març 2016].
* ↑ Arqueología Mexicana Arxivat 2016-03-05 a Wayback Machine. El sacro de Tequixquiac.
# Eudem (historiador)

Eudem (en llatí Eudemus, en grec antic Εὔδημος) fou un historiador grec nadiu de Naxos o potser de Paros, que va viure abans de la guerra del Peloponès. L'esmenten Dionís d'Halicarnàs (Jud. de Thuc. 100.5), Climent d'Alexandria (Strom. 6.2, 26, p. 267); i Vossius (de Hist. Gr. p. 440, ed. Westermann).

## Referències

* ↑ 1.Eudemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 76
# Laysla De Oliveira

Laysla De Oliveira (Toronto, 11 de gener de 1992) és una actriu canadenca d'ascendència brasilera, reconeguda principalment per la seva participació en les pel·lícules In the Tall Grass i Guest of Honour.

## Carrera

La carrera de De Oliveira es va iniciar al començament de la dècada de 2010. Un dels seus primers papers va ser el de Johanna Peeters en la sèrie de televisió Covert Affairs. Poc temps després va figurar en produccions com Nikita i Gothica. El 2018 va aparixer a les sèries iZombie i The Gifted. Un any després va interpretar el paper de Verónica a la pel·lícula de Atom Egoyan Guest of Honour i va protagonitzar la pel·lícula In the Tall Grass, inspirada en la novel·la homònima de Joe Hill i Stephen King.
L'any 2020 apareix fent el paper de Dodge a la sèrie de Netflix Locke & Key.

## Filmografia
### Cinema

* 2019 - Business Ethics
* 2019 - Code 8
* 2019 - In the Tall Grass
* 2019 - Guest of Honour
* 2018 - One by One
* 2018 - Acquainted
* 2017 - Halin Vs. Everybody
* 2016 - Lea to the Rescue
* 2016 - Onto Us
* 2013 - Gothica

### Televisió

* 2020 - Locke & Key
* 2018 - The Gifted
* 2018 - iZombie
* 2013 - Nikita
* 2012 - Covert Affairs

## Referències

* ↑ «Atriz brasileira Laysla de Oliveira é estrela de filmes no Canadá e brilha em Veneza» (en portuguès). Extra Online, 04-09-2019. [Consulta: 4 octubre 2019].
* ↑ «Laysla De Oliveira Facts» (en anglès). Earn The Necklace, 04-10-2019. [Consulta: 4 octubre 2019].
* ↑ «Quem é Laysla de Oliveira, a “brasileira” que desponta no cinema internacional?» (en portuguès). br.vida-estilo.yahoo.com. [Consulta: 4 octubre 2019].
* ↑ Nemiroff, Perri. «'Guest of Honour': Atom Egoyan on Why He'd Like to Watch Alfred Hitchcock Work» (en anglès americà). Collider, 26-09-2019. [Consulta: 4 octubre 2019].
* ↑ «Exclusive Interview - David Thewlis and Laysla De Oliveira talk Guest of Honour at TIFF 2019» (en anglès americà). Flickering Myth, 15-09-2019. [Consulta: 4 octubre 2019].
* ↑ «Laysla De Oliveira Archives». Geeks of Doom. [Consulta: 4 octubre 2019].
* ↑ McCollum, Thaddeus. «Netflix-direct Stephen King adaptation 'In the Tall Grass' gets lost in the weeds» (en anglès). Orlando Weekly. [Consulta: 4 octubre 2019].
* ↑ «Who plays Dodge in Locke & Key? Meet standout star Laysla De Oliveira» (en anglès), 14-02-2020. [Consulta: 15 febrer 2020].
# Layzan

Layzan fou un antic principat del Caucas que existia sota el rei sassànida Cosroes I a la meitat del segle vi. Estava situat a la vall de Lahidj i el riu Gardimanchay o Gardaman, al nord del Kura (Geòrgia) i a l'oest del Xirvan. Els seus sobirans duien el títol de layzanshah (xas de Layzan). Fou absorbit per Xirvan, els sobirans del qual ja duien el títol afegit de layzanshahs al segle x. Sovint una branca col·lateral de la casa reial de Xirvan dugué el títol i va governar a Layzan. Va subsistir fins al segle xvii quan els kaytaks, que havien emigrat des del nord, se'n van apoderar.

## Referències

* ↑ Enciclopèdia de l'Islam, IV, 357
# Layton (Utah)

Layton és una població dels Estats Units a l'estat de Utah. Segons el cens del 2000 tenia 58.474 habitants.

## Demografia

Segons el cens del 2000, Layton tenia 58.474 habitants, 18.282 habitatges, i 14.771 famílies. La densitat de població era de 1.090,1 habitants per km².
Dels 18.282 habitatges en un 48,9% hi vivien nens de menys de 18 anys, en un 67,4% hi vivien parelles casades, en un 9,7% dones solteres, i en un 19,2% no eren unitats familiars. En el 15,2% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,19 i el nombre mitjà de persones que vivien en cada família era de 3,59.
Per edats la població es repartia de la següent manera: un 35,1% tenia menys de 18 anys, un 12,1% entre 18 i 24, un 30,3% entre 25 i 44, un 16,8% de 45 a 60 i un 5,7% 65 anys o més.
L'edat mediana era de 27 anys. Per cada 100 dones de 18 o més anys hi havia 100,1 homes.
La renda mediana per habitatge era de 52.128 $ i la renda mediana per família de 57.193 $. Els homes tenien una renda mediana de 40.409 $ mentre que les dones 26.646 $. La renda per capita de la població era de 19.604 $. Entorn del 5% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Layton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Layton». American Fact Finder. Oficina del Cens dels Estats Units, 12-01-2010.
# Laz

El laz (ლაზური ნენა, lazuri nena; georgià ლაზური ენა, lazuri ena, o ჭანური ენა, č'anuri ena, també chanuri ena) és una llengua caucàsica que es parla al voltant de la mar Negra. Sembla que és una ramificació del georgià i que la separació se'n va produir cap a l'any 1000). És un idioma en perill d'extinció, ja que no és llengua oficial en cap estat ni té fixat un estàndard en l'escriptura. Només el tenen com a llengua nadiua uns 500.000 parlants.
Té moltes consonants i només 5 vocals. És una llengua aglutinant, amb declinacions, una forta presència de termes i prefixos que indiquen "lloc"; tots els noms acaben en vocal. Tenen molts manlleus del grec i, de fet, la llegenda de Jasó i els argonautes podria estar ubicada en aquesta regió.

## Arbre genealògic

| | | | | | | | | | | proto-kartvelià | proto-kartvelià | proto-kartvelià | proto-kartvelià | proto-kartvelià | proto-kartvelià |
| | | | | | | | | | | | | | | | | proto-kart-zan | proto-kart-zan | proto-kart-zan | proto-kart-zan | proto-kart-zan | proto-kart-zan |
| | | | | | | | | | | proto-zan | proto-zan | proto-zan | proto-zan | proto-zan | | | | | | | | | | |
| svanetià | svanetià | svanetià | svanetià | svanetià | svanetià | laz | laz | laz | laz | laz | laz | | | mingrelià | mingrelià | mingrelià | mingrelià | mingrelià | mingrelià | | | georgià | georgià | georgià | georgià | georgià | georgià |

## Enllaços externs

* Lazish history, cultur, language, music cite
* Lazuri.com
* Lazebura.net
* Informació sobre Laz a la XV edició de l'Ethnologue, amb el codi “lzz” (anglès)
* internet-TV "kolkha" en laz Arxivat 2006-03-02 a Wayback Machine.
# León Ribeiro

León Ribeiro (Montevideo, Uruguai, 1854-1931) fou un compositor uruguaià.
Estudià en la seva ciutat natal i el 1855 fou nomenat professor d'harmonia del Conservatori «La Lira», més tard professor de piano i el 1901 director, càrrec que desenvolupà fins al 1918. El 1914 formà una orquestra d'alumnes d'aquest Conservatori.
És un autor de música simfònica romàntica que es pot incloure en el període que el musicòleg nord-americà Gilbert Chase denomina el nacionalisme incipient a l'Uruguai. Entre les seves obres hi figuren unes òperes:
* Liropeya amb llibret de Luigi D. Desteffanis, de la qual va compondre una primera versió el 1886. Fou estrenada al Teatre Solis de Montevideo el 28 d'agost de 1912. És la història molt romàntica i operística de dos enamorats, Liropeya i Abayubá, natius americans en el context de la invasió espanyola. Són presos pels soldats espanyols. Carballo, el capità espanyol s'enamora de Liropeya. Durant el setge Liropeya reeix a trobar-se amb Abayubá en la seva tenda, desvela les pretensions de Carballo i ambdós prefereixen el suïcidi per no caure en les mans de l'invasor.
* Don Ramiro
* Nora
* Nidia
* Yole
* Harpago y Helena
* a més de quatre simfonies i d'altres obres simfòniques dues Misses, i diverses composicions per a piano, etc.

## Referències

* 1 2 Enciclopedia universal ilustrada europeo-americana (en castellà). 51 Rev - Rom. Madrid: Espasa-Calpe, 1975, p. 322. ISBN 84-239-4551-0.
* ↑ Manzino, Leonardo (pròleg, editor). León Ribeiro Recitativos, arias, dúos y trío (en castellà), 2018. ISBN 978-9974-0-1556-2.
* 1 2 Manzino, Leonardo. León Ribeiro : sesquicentenario del compositor romántico uruguayo (en castellà). Montevideo: Asociación Amigos del Museo Juan Manuel Blanes, 2004, p. 152 (Los románticos uruguayos). ISBN 9974-39-727-8.
* ↑ «León Ribeiro». Gran Enciclopèdia de la Música. Barcelona: Grup Enciclopèdia Catalana.
# León e Olvido

León e Olvido és una pel·lícula espanyola del 2004 produïda a Galícia, dirigida per Xavier Bermúdez i protagonitzada per Marta Larralde i per Guillem Jiménez, primer actor amb síndrome de Down protagonista en una pel·lícula espanyola.

## Argument

León (Guillem Jiménez) i Olvido (Marta Larralde) són dos germans bessós orfes. León té síndrome de Down i contínuament és expulsat dels centres especials on l'internen. La pel·lícula comença quan León comença a viure amb el seu germana Olvido. Poc després apareix al es seves vides Damián, que provocarà friccions entre ells.

## Repartiment

* Marta Larralde com Olvido
* Guillem Jiménez com León
* Gary Piquer com Damián
* Mighello Blanco com Iván
* Jaime Vázquez com Jonathan
* Rebeca Montero com Raquel
* Nerea Barros com Rapaza da tenda
* Laura Ponte com Laura
* Pilar Pereira com Dona Dorita
* Estíbaliz Veiga

## Premis

* Premi especial del Jurat al Festival de Màlaga (2004).
* 39è Festival Internacional de Cinema de Karlovy Vary: millor director (Xavier Bermúdez) i millor actriu (Marta Larralde) (2004)
* Festival de Cinema d'Espanya de Tolosa de Llenguadoc: millor guió i millor actriu (Marta Larralde)
* 4a edició dels Premis Mestre Mateo: millor pel·lícula i millor actriu.

## Referències

* ↑ La historia de "León y Olvido" podrá disfrutarse en abierto, Faro de Vigo, 31 de març de 2020
* ↑ León y Olvido a Fotogramas
* ↑ La gallega «León y Olvido», premio del Jurado del festival de Málaga, La voz de Galicia, 1 de maig de 2004
* ↑ La película española ‘León y Olvido’, premiada en el Festival de Karlovy Vary, cineytele, 14 de juliol de 2004
* ↑ XAVIER BERMÚDEZ Y MARTA LARRALDE RECIBEN LOS GALARDONES DEL 8º FESTIVAL CINESPAÑA
* ↑ As leis de Celavella volven acaparar os premios Mestre Mateo, vieiros.com, 20 de març de 2006
# Evàgora

Evàgora (en grec antic Εὐαγόρη) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
En parlen Hesíode, i Apol·lodor a les llistes que donen amb els noms de les nereides. Apol·lodor diu que era la nereida que propiciava la reunió dels peixos, o potser la de les naus.

## Referències

* ↑ Hesíode. Teogonia, 257
* ↑ Apol·lodor. Βιβλιοθήκη, I, 2, 7
# Llavis tancats

Llavis tancats (títol original en anglès: Time Limit) és una pel·lícula estatunidenca dirigida per Karl Malden, estrenada el 1957.
Ha estat doblada al català

## Argument

Guerra de Corea. Després d'haver estat fet pres, el major Harry Cargill (Richard Basehart), és acusat de col·laboració amb l'enemic, sobretot d'haver donat als seus companys de presidi cursos de marxisme-leninisme. Un advocat el defensa (Richard Widmark, el coronel William Edwards). Història de rentada de cervell, o una mostra de les pel·lícules sobre la guerra del Vietnam.

## Repartiment

* Richard Widmark: Coronel William Edwards
* Richard Basehart: Major Harry Cargill
* Dolores Michaels: Caporal Jean Evans
* June Lockhart: Mrs. Cargill
* Carl Benton Reid: General Connors
* Martin Balsam: Sergent Baker
* Rip Torn: Tinent George Miller

## Premis i nominacions
### Nominacions

* 1958: BAFTA al millor actor per Richard Basehart

## Referències

* ↑ esadir.cat. Llavis tancats. esadir.cat.
* ↑ «Time limit». The New York Times.
# Limmat

El riu Limmat (alemany: Limmat; antigament Lindemagus) és un curt riu, de 140 km de longitud, que discorre pel nord-oest de Suïssa, un dels principals tributaris del riu Aar. El nom del riu es va originar de la contracció del nom dels seus dos afluents, el Linth i el Maag. Aquests dos rius confluïen en la plana del Linth, entre Glaris i Weesen, abans de ser efectuada la correcció i canalització de tots dos cursos fluvials a principis del segle xix.

## Geografia

El riu Limmat naix en els glacials del massís del Tödi, en els Alps de Glarus, rebent el nom Linth fins a la seua desembocadura en el llac de Zuric. Només a partir de la seua eixida del llac, a l'altura de la ciutat de Zúric, se li diu Limmat. En aquesta ciutat el riu rep les aigües del riu Sihl, fluint a continuació en direcció nord-oest per la vall del Limmat (Limmattal). Desemboca en el riu Aar, prop de Gebenstorf, cantó d'Argòvia.
El cabal del riu està regulat per múltiples preses, que són utilitzades al seu torn per a la generació d'energia hidroelèctrica.
Les localitats de més rellevància situades en el seu curs són Glarus, Zúric, Dietikon, Wettingen i Baden.
En les seues ribes es troba el monestir de Fahr (Kloster Fahr), un exclavament del cantó d'Argòvia en territori zuriqués.
# FIFA World Player 2006

El defensa italià Fabio Cannavaro va guanyar el FIFA World Player of the Year 2006.

## Resultats
### Homes

| Posició | Jugador | Punts | Equip |
| 1 | Fabio Cannavaro | 499 | Reial Madrid Juventus FC |
| 2 | Zinédine Zidane | 454 | Reial Madrid |
| 3 | Ronaldinho | 380 | FC Barcelona |
| 4 | Thierry Henry | 317 | Arsenal FC |
| 5 | Samuel Eto'o | 300 | FC Barcelona |
| 6 | Didier Drogba | 150 | Chelsea FC |
| 7 | Kaká | 139 | AC Milan |
| 8 | Gianluigi Buffon | 118 | Juventus FC |
| 9 | Zlatan Ibrahimović | 86 | Inter de Milà Juventus FC |
| 10 | Cristiano Ronaldo | 69 | Manchester United FC |
| 11 | Michael Ballack | 53 | Chelsea FC Bayern de Múnic |
| 12 | Steven Gerrard | 48 | Liverpool FC |
| 13 | Miroslav Klose | 46 | Werder Bremen |
| 14 | Frank Lampard | 31 | Chelsea FC |
| 15 | Deco | 25 | FC Barcelona |
| 16 | Luís Figo | 20 | Inter de Milà Reial Madrid |
| 17 | Juan Román Riquelme | 16 | Vila-real CF |
| 17 | Franck Ribéry | 16 | Olympique de Marsella |
| 17 | Wayne Rooney | 16 | Manchester United FC |
| 20 | Gennaro Gattuso | 15 | AC Milan |
| 21 | Andrí Xevtxenko | 14 | Chelsea FC AC Milan |
| 22 | Patrick Vieira | 13 | Inter de Milà Juventus FC |
| 22 | Michael Essien | 13 | Chelsea FC |
| 24 | Petr Cech | 11 | Chelsea FC |
| 25 | Alessandro Nesta | 9 | AC Milan |
| 26 | Lilian Thuram | 8 | FC Barcelona Juventus FC |
| 27 | Jens Lehmann | 6 | Arsenal FC |
| 28 | Philipp Lahm | 3 | Bayern de Múnic |
| 29 | Adriano | 2 | Inter de Milà |
# Dia mundial de les mares i els pares

El Dia Mundial de les Mares i els Pares és un dia internacional que se celebra l'1 de juny de cada any.
L'Assemblea General de les Nacions Unides, en la seva resolució A/RES/66/2921 del 17 de setembre de 2012, va declarar l'1 de juny 'Dia Mundial de les Mares i dels Pares', volent així reconèixer la seva tasca i honrar la seva feina a tot el món. Tot i que se celebra des dels anys 80, el 2012, l'ONU el va declarar com a tal, per posar en valor el paper de les famílies com a responsables principals de la protecció i l'alimentació dels nens i les nenes, així com per reivindicar la importància de créixer en un entorn familiar on es potenciï l'amor, la felicitat i la comprensió per tal d'assegurar el ple i harmoniós desenvolupament de la personalitat de l'infant.

## Referències

* ↑ «Global Day of Parents, 1 June». Nacions Unides. [Consulta: 23 juny 2022].
* ↑ «Dia Mundial de les Mares i els Pares. La jornada destaca el paper de la família en l'educació dels infants». DIXIT Centre de Documentació de Serveis Socials de la Generalitat de Catalunya, 01-06-2022. [Consulta: 23 juny 2022].
# Digital Hits FM

Digital Hits FM és una cadena de ràdio privada, que emet una radioformula musical basada en els grans èxits de la música dance, de la dècada dels 90 i dels 2000, fins a l'actualitat. Es caracteritza per ser una ràdio musical en català que combina programes musicals, d'entreteniment, espais d'informació territorial i programes amb discjòqueis de renom internacional.
L'emissora pertany a Digital Hits Audiovisual i el Grup Mola Media (Mola TV) i va iniciar les seves emissions l'11 de setembre de 2013. Actualment, emet a gran part de Catalunya i els seus estudis centrals es troben a Barcelona. Els programes territorials s'emeten des dels estudis de Vilafranca del Penedès, Tremp, Vic i Tortosa, respectivament.

## Referències

* ↑ «Neix digital hits FM amb una mirada cap a l'adjudicació de noves llicències de ràdio.». Girona Notícies.
* ↑ «El 3d8 impulsa un projecte radiofònic al costat de Digital Hits FM». El 3 de Vuit. Arxivat de l'original el 2017-08-31 [Consulta: 30 agost 2017]. Arxivat 2017-08-31 a Wayback Machine.
* ↑ «Digital Hits FM emetrà a la zona de Vic». Osona.

## Enllaços externs

* Digital Hits FM
# Districtes del Cantó d'Appenzell Inner-Rhoden

Els Districtes del Cantó d'Appenzell Inner-Rhoden (Suïssa) són l'equivalent als municipis dels altres cantons suïssos. El 2008 hi havia sis districtes:

## Districtes

| Nom | Núm. OFS | Població (2007) | Superfície (km²) | Denistat (hab./km²) |
| Appenzell | 3101 | 5706 | 16.86 | 338.43 |
| Gonten | 3102 | 1425 | 24.61 | 57.69 |
| Oberegg | 3111 | 1861 | 14.67 | 126.86 |
| Rüte | 3103 | 3118 | 40.84 | 76.35 |
| Schlatt-Haslen | 3104 | 1122 | 17.92 | 62.61 |
| Schwende | 3105 | 2068 | 57.53 | 35.95 |
| Total | | 15.300 | 172,52 | 88,69 |
Oberegg no està junt als altres districtes i està format per dos trossos diferents. A més, el cantó administra els convents de Grimmenstein (enclavat al municipi de Walzenhausen,al cantó d'Appenzell Ausser-Rhoden) i el Wonnenstein (al municipi de Teufen).